Bybelskool » Prediker 6:10-7:29 – Die soeke na selfverwesentliking
23 Apr2012 Prediker 6:10-7:29 – Die soeke na selfverwesentliking
Wat sleg is
Van die slegte goed wat die Prediker noem, en wat jy moet vermy, is darenteen die volgende:
Afpersing, want dit laat mense dwaas optree – 7:7
Omkoopgeskenke, want dit vernietig goeie oordeel – 7:7
Om gou kwaad te word, want dit is dwaas – 7:9
Om die “ou dae” te verheerlik asof dit beter as die hede is … want dit is nie (die Prediker het dit eerste gesê!) – 7:10
Wat baie erg is
Van die slegte goed wat die Prediker noem, en wat net te erg vir woorde is, is die volgende:
Regverdiges wat onder gaan, al doen hulle reg – 7:15
Goddeloses wat ‘n lang lewe geniet, al doen hulle verkeerd – 7:15
Dat God die mense goed en opreg gemaak het, maar hulle hulle besig gehou het met allerlei slimmighede – ‘n baie ontstellende maar raak beskrywing van die menslike toestand – 7:29.
Daaroor kan ‘n mens eintlik maar net ween … en weereens vasgryp aan die Paasboodskap van Jesus Christus wat juis hiervoor gesterf en opgestaan het, om ons nuwe mense te maak!
Eerlikheid en verstandigheid
Die manier om sulke dinge te hanteer, veral as jy diep bewus raak van die wispelturigheid van die lewe, is om jou nie anders voor te doen as wat jy is nie. Daar is in elk geval niemand wat net goed doen nie en nie sondig nie (7:20). Maar, dit beteken darem ook om verseker nie aan te hou om verkeerd te doen nie (7:17)! Dit is eintlik die diepste dwaasheid, sê die Prediker, om goddeloos en onverstandig op te tree (7:25), veral om jou deur bekoorlikheid te laat vang en met ongeoorloofde verbintenisse te sondig (7:26-27).
Tussendeur is daar die werklikheid van God se teenwoordigheid, wat erken en in berekening gebring moet word:
God is sterker as ons, só om met Hom in ‘n stryd te raak – miskien dink hy aan persone soos Job in hierdie wêreld – is van die begin af gedoem – 6:10.
Wat Hy krom maak, kan ons nie reguit maak nie – 7:13.
Die betekenis van wat gebeur, lê buite bereik, baie diep; wie kan dit vind – 7:23-24.
‘n Stukkie lewenswysheid:
Moenie jou steur aan alles wat gesê word nie … goeie raad – 7:21
Etikette:eerlikheid, Prediker, selfverwesentliking, wysheid
Anita Vanzyl Duplooy on Facebook
April 23, 2012 by 11:46
Julle “uitstalling” met Pase was ongelooflik Chris, ons Rustenburgers het dit ongelooflik gevind. Stiltetyd saam met God.
April 23, 2012 by 12:59
Ek is bly! Rethie en die span van Klema en Somerstrand mag maar, nê!
April 24, 2012 by 17:25
Dis vir my so wonderlik dat God ons soekend geskep het, na `n godheid, Homself.
As ons God dan aanneem neem ons ook al Sy verordeninge, beloftes, gebooie aan.
Daarmee saam kom insig en gehoorsaamheid:
I. Soek eers die koningkryk van God…..
2. Jy moet jou naaste life hê soos jou self
3. Julle moet werk sodat julle nie andeer `n Las is nie maar ook vir die armes kan gee
4. As julle kos en klere het, het julle genoeg,
5 . Wie ons naaste is en so veel meer.
As ons eers verstaan dat alles van God is en aan Hom behoort en dat ons in Sy diens staan
En dus elke dag met Hom moet konsulteer, Dan eers kan ons die vreugde en vrede ontvang in oorvloed wat Hy belowe het. Dan maak die lewe sin.